ddrg/super_eurlex huggingface dataset:
(67)

Disse påstande var imidlertid i strid med konklusionerne i undersøgelsen. Faktisk vurderer Kommissionen, jf. betragtning 61, at analysen af adfærden hos de eksporterende producenter, der ikke er genstand for foranstaltningerne, navnlig er relevant for analysen af EU-markedets tiltrækningskraft. Parten erkendte selv, at visse producenter er involveret i produktion af standardprodukter og andre i varer til det øverste varesegment. Hvad angår mængde, skal det erindres, at fire ud af de fem virksomheder, der ikke er genstand for foranstaltningerne, indgik i Kommissionens stikprøve i den oprindelige undersøgelse ud fra den største eksportmængde (9). Dette viser, at disse eksportører eksporterede store mængder af varer til EU-markedet. Da de ikke blev pålagt told, havde de ulig de producenter, der pålagdes told, ingen incitamenter til at ændre varesammensætningen i deres eksport. Adfærden hos disse eksportører kan derfor betragtes som et billede af den sandsynlige adfærd i fremtiden hos de kinesiske producenter, der i øjeblikket er pålagt told, også hvad angår det markedssegment, der er kendetegnet ved standardiserede varer, nemlig bloklys og fyrfadslys. Efter indførelsen af de endelige foranstaltninger har disse eksporterende producenter haft en betydelig handelsmæssig fordel i forhold til varer, der er pålagt told. Det blev imidlertid konkluderet, at importmængden fra to af de fem producenter faldt betydeligt; for to andre var mængden stabil, og kun for en af de fem producenter var importen fordoblet siden UP i den oprindelige undersøgelse, altså siden 2007. Det kan således konkluderes, at adfærden hos de fem eksporterende producenter, der er pålagt en nultold, giver et usikkert billede af EU-markedets tiltrækningskraft, idet fire af dem ikke udnyttede deres favorable position til at øge eksportmængden til EU-markedet.
(2)

Det fremgår af punkt 8.5 i bilag IIB til forordning (EU) 2015/104, at Kommissionen med udgangspunkt i foranstaltninger til endeligt ophør med fiskeri, der blev gennemført fra 1. februar 2014 til 31. januar 2015, kan tildele en medlemsstat et antal ekstra havdage, som den kan benytte til at give fartøjer, der fører dens flag, og som medfører et reguleret redskab, tilladelse til at være til stede i området.
(48)

Hvad angår argumentet om, at justeringerne burde begrænses til omkostninger, der »påløb mellem import og videresalg«, henviser Kommissionen til EU-domstolenes faste retspraksis, hvor grundforordningens artikel 2, stk. 9, ikke udelukker justeringer for omkostninger, der påløber før import, da disse omkostninger normalt afholdes af importøren. Det følger desuden af denne retspraksis, at eksistensen af en enkelt økonomisk enhed ikke påvirker hverken anvendelsen eller de justeringer, der er anført i grundforordningens artikel 2, stk. 9. Denne retspraksis indebærer også, at dét, at den forretningsmæssigt forbundne virksomhed kun udfører visse funktioner, ikke er en hindring for anvendelsen af grundforordningens artikel 2, stk. 9, men afspejles i, at der kan fratrækkes et lavere beløb for SA&G fra prisen for videresalg af den pågældende vare til den første uafhængige køber. Under alle omstændigheder ligger bevisbyrden hos den interesserede part, som påtænker at anfægte omfanget af de justeringer, der blev foretaget på grundlag af grundforordningens artikel 2, stk. 9. Hvis denne part finder, at justeringerne er for omfattende, må den fremvise konkrete undersøgelsesresultater og beregninger, som berettiger kravene, herunder især den alternative eksportpris. Da Kommissionen er af den opfattelse, at de SA&G, der er anvendt foreløbigt til beregning af eksportprisen, afspejler de funktioner, der udføres af de forretningsmæssigt forbundne virksomheder, afviste den foreløbigt disse krav.
Vækst (indikator 1 — vurdering mellem 0 og 100 point): Projektets bidrag til bæredygtig vækst skyldes dets samfundsøkonomiske indvirkning i form af omkostninger og fordele. Når det er muligt, kvantificeres det økonomiske afkast ved hjælp af bedste praksis inden for økonomi. Der tages hensyn til projektets samfundsøkonomiske omkostninger og fordele, herunder dets afsmittende virkninger (f.eks. positiv forskning, udvikling og innovation, langsigtede klimafordele eller følger for arbejdsmarkedet eller negative virkninger for miljøet). Der findes imidlertid også projekter, hvis økonomiske afkast er vanskelig at vurdere. En række sektorer er f.eks. baseret på overholdelsen af EU-standarder, og det primære mål er at sikre, at man benytter løsningen med færrest omkostninger snarere end at vurdere den samlede økonomiske gevinst (et eksempel er vand- og affaldsbehandling). Inden for disse sektorer er kvalitetsvurderingen baseret på sektorrelaterede benchmarks. Ved projekter, hvor man samler rammelån, er vurderingen hovedsagelig baseret på den projektansvarliges investeringsstrategi og de anvendte kriterier.

Normalt er det krævede kritiske afkast for EIB-finansiering på 5 %. For et standardprojekt anses et økonomisk afkast på 5-7 % for »acceptabelt«, 7-10 % for »godt«, mens et projekt med et økonomisk afkast over 10 % anses for »udmærket«. Men klassificeringen af resultater er også baseret på en række sektorrelaterede overvejelser. Sektorer, som i øjeblikket anses for mindre miljømæssigt bæredygtige (såsom visse transportformer), vil kun modtage finansiering, hvis de anses for »gode« ud fra et økonomisk synspunkt, hvilket som minimum betyder et økonomisk afkast på 7 %. Omvendt gælder det for udvalgte projekter med langsigtede klimafordele, at de betragtes som egnede til finansiering, hvis deres økonomiske afkast ligger i intervallet 3,5-5 % — med indførelsen af kategorien »marginal«. Vurderingen af projekter i den private sektor sættes som følge af forholdet mellem risiko og afkast til »marginal« ved en forrentning på 5-7 %, »acceptabel« ved 7-10 %, »god« ved 10-15 % og »udmærket« ved et økonomisk afkast på over 15 %. Det økonomiske afkast beregnes under hensyntagen til alle positive og negative eksterne virkninger, herunder på miljø- og klimaområdet. Styringsrådet kan justere det kritiske afkast, hvis der er tegn på, at det ikke stemmer overens med et økonomisk velbegrundet niveau, og når der tages hensyn til den økonomiske situation på lang sigt.
(7)

For at give mulighed for hurtigt at anvende alle tilgængelige markedsforanstaltninger og håndtere en situation, hvor priserne kan falde yderligere, og markedsforstyrrelserne bliver forværret, er det vigtigt, at der fortsat er adgang til offentlig intervention uden afbrydelser, indtil den nye interventionsperiode starter den 1. marts 2016.
DA Den Europæiske Unions Tidende L 240/1

KOMMISSIONENS FORORDNING (EU) 2015/1526

af 11. september 2015

om forbud mod direkte fiskeri efter rødfisk i NAFO 3M fra fartøjer, der fører en EU-medlemsstats flag

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (1), særlig artikel 36, stk. 2, og

ud fra følgende betragtninger:

(1) Ved Rådets forordning (EU) 2015/104 (2) er der fastsat kvoter for 2015.

(2) Ifølge de oplysninger, Kommissionen har modtaget, har fiskeriet efter den bestand, der er omhandlet i bilaget til denne forordning, fra fartøjer, der fører en EU-medlemsstats flag eller er registreret i en EU-medlemsstat, nået et sådant omfang, at den kvote, der er tildelt for 2015, er opbrugt.

(3) Derfor er det nødvendigt at forbyde direkte fiskeri efter den pågældende bestand —

VEDTAGET DENNE FORORDNING:

Artikel 1

Opbrugt kvote

Den fiskekvote, som for 2015 er tildelt de medlemsstater, der er omhandlet i bilaget til denne forordning, for den i samme bilag omhandlede bestand, anses for at være opbrugt fra den dato, der er fastsat i det pågældende bilag.

Artikel 2

Forbud

Fiskeri efter den bestand, der er omhandlet i bilaget til denne forordning, fra fartøjer, der fører en EU-medlemsstats flag eller er registreret i en EU-medlemsstat, er forbudt fra den dato, der er fastsat i det pågældende bilag.

Artikel 3

Ikrafttræden

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 11. september 2015. På Kommissionens vegne For formanden João AGUIAR MACHADO Generaldirektør for maritime anliggender og fiskeri

(1) EUT L 343 af 22.12.2009, s. 1.

(2) Rådets forordning (EU) 2015/104 af 19. januar 2015 om fastsættelse for 2015 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande, om ændring af forordning (EU) nr. 43/2014 og om ophævelse af forordning (EU) nr. 779/2014 (EUT L 22 af 28.1.2015, s. 1).
DA Den Europæiske Unions Tidende L 239/65

KOMMISSIONENS DELEGEREDE FORORDNING (EU) 2015/1516

af 10. juni 2015

om fastsættelse af en fast takst for operationer finansieret af de europæiske struktur- og investeringsfonde inden for forsknings-, udviklings- og innovationssektoren i henhold til Europa-Parlamentets og Rådets forordning (EU) nr. 1303/2013

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (1), særlig artikel 61, stk. 3, tredje afsnit og

ud fra følgende betragtninger:

(1) I overensstemmelse med artikel 61 i forordning (EU) nr. 1303/2013 tages der hensyn til indtægter skabt af operationer, når det offentlige bidrag beregnes.

(2) Ifølge forordning (EU) nr. 1303/2013 kan faste procenttakster anvendes for operationer inden for forsknings-, udviklings- og innovationssektoren uden at beregne den diskonterede nettoindtægt.

(3) På grundlag af historiske data bør den faste takst for nettoindtægter inden for forsknings-, udviklings- og innovationssektoren fastsættes til 20 % for at undgå overfinansiering og markedsforvridninger —

VEDTAGET DENNE FORORDNING:

Artikel 1

Denne forordning fastsætter en fast takst til anvendelse på operationer inden for forsknings-, udviklings- og innovationssektoren for på forhånd at fastsætte sådanne operationers potentielle nettoindtægter og gøre det muligt at fastsætte operationernes støtteberettigede udgifter i overensstemmelse med artikel 61, stk. 2, i forordning (EU) nr. 1303/2013.

Artikel 2

Med henblik på anvendelsen af den faste procenttakst for indtægter, jf. artikel 61, stk. 3, litra a), i forordning (EU) nr. 1303/2013, fastsættes der en fast takst på 20 % for operationer inden for forsknings-, udviklings- og innovationssektoren.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 10. juni 2015. På Kommissionens vegne Jean-Claude JUNCKER Formand

(1) EUT L 347 af 20.12.2013, s. 320.
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 27. januar 2015 (2), at præparatet af carvacrol, kanelaldehyd og oleoresiner af Capsicum på de påtænkte anvendelsesbetingelser ikke har skadelige virkninger på dyrs eller menneskers sundhed eller miljøet, og at det potentielt kan forbedre forholdet mellem foderindtag og tilvækst hos slagtekyllinger. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(4)

Den Europæiske Fødevaresikkerhedsautoritet (»autoriteten«) konkluderede i sine udtalelser af 23. maj 2012 (2) og 11. september 2014 (3), at præparaterne under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Autoriteten konkluderede videre, at en blanding af præparaterne af Pediococcus pentosaceus NCIMB 30237 og Lactobacillus plantarum NCIMB 30238, hvis denne anvendes i størrelsesforholdet 8:2, har potentialet til at forbedre bevarelsen af næringsstoffer i ensilage fremstillet af materiale, som det er let, forholdsvis vanskeligt eller vanskeligt at ensilere. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 3. december 2013 (3), at canthaxanthin under de foreslåede anvendelsesbetingelser ikke har skadelig virkning på dyrs eller menneskers sundhed eller på miljøet. Autoriteten konkluderede yderligere, at der ikke ville opstå sikkerhedsmæssige problemer for brugerne. Autoriteten konkluderede, at canthaxanthin er effektivt til at pigmentere æggeblommer og fjerkræs skind/fedt og har potentiale til at styrke fjerdragtens pigmentering hos prydfugle og skindets pigmentering hos prydfisk. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffer i foder, der er blevet forelagt af det i henhold til forordning (EF) nr. 1831/2003 oprettede referencelaboratorium.
(11)

I betragtning af EFSA's udtalelse, og under hensyntagen til at varmt genbrugsvand kan være et supplerende redskab til at nå målene i forordning (EF) nr. 852/2004, (EF) nr. 853/2004, (EF) nr. 854/2004 og (EF) nr. 2073/2005 og anvendelsen heraf har en merværdi af miljø- og energibevarende grunde, bør det godkendes, at fødevarevirksomhedsledere anvender varmt genbrugsvand til at fjerne mikrobiologisk overfladeforurening fra slagtekroppe.
(3)

Ved brev modtaget den 3. marts 2014 meddelte de franske myndigheder Kommissionen, at virksomhederne SARL René Pujol, 11 avenue de Lattre de Tassigny, BP 52 81230 Lacaune, og Maison Nègre, charcuterie lacaunaise, 6 avenue de Naurois, 81230 Lacaune, som begge er etableret på fransk område, lovligt har markedsført et produkt under betegnelsen »Jambon de Lacaune« i en ubrudt periode på mere end fem år, og at dette forhold blev fremført inden for rammerne af den nationale indsigelsesprocedure.
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 7. marts 2012 (2) og 28. oktober 2014 (3), at præparatet af benzoesyre, thymol, eugenol og piperin under de påtænkte anvendelsesbetingelser ikke har skadelige virkninger på dyrs eller menneskers helbred eller miljøet, og at det potentielt kan forbedre forholdet mellem foderindtag og tilvækst hos slagtekyllinger. Autoriteten vurderede, at konklusionen kan udvides til også at omfatte hønniker. Idet præparatets virkemåde kan formodes at være den samme hos alle fjerkræarter, kan konklusionen også udvides til at omfatte mindre udbredte fjerkræarter bestemt til slagtning eller æglægning. Autoriteten mener ikke, at der er behov for særlige krav om overvågning efter markedsføringen. Den har også verificeret den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(4)

Den Europæiske Fødevaresikkerhedsautoritet (»autoriteten«) konkluderede i sine udtalelser af 10. december 2014 (2), at diclazuril under de foreslåede betingelser for anvendelse ikke har skadelige virkninger på menneskers og dyrs helbred eller miljøet, og at tilsætningsstoffet er effektivt til bekæmpelse af coccidiose hos slagte- og avlskaniner. Autoriteten vurderer, at der er behov for særlige krav om overvågning efter markedsføringen med henblik på at verificere modstandsdygtigheden over for Eimeria spp. Den har også verificeret den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sine udtalelser af 20. maj 2014 (3), at astaxanthin på de foreslåede anvendelsesbetingelser ikke har skadelig virkning på dyrs eller menneskers sundhed eller på miljøet. Autoriteten konkluderede også, at astaxanthin er effektivt til farvning af fiskenes kød, krebsdyrenes epidermis og prydfiskenes skind. Den konkluderede yderligere, at der ikke ville opstå sikkerhedsmæssige problemer for brugerne. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(10)

Med hensyn til anvendelse i produkttype 4 blev der i vurderingen ikke taget højde for, at biocidholdige produkter, der indeholder 5-chlor-2-(4-chlorphenoxy)phenol, kan indgå i materialer og genstande bestemt til direkte eller indirekte kontakt med fødevarer, jf. Europa-Parlamentets og Rådets forordning (EF) nr. 1935/2004 (6). For sådanne materialer kan det kræves, at der fastsættes specifikke grænser for migration over i fødevarer, jf. artikel 5, stk. 1, litra e), i forordning (EF) nr. 1935/2004. Godkendelsen bør derfor ikke omfatte en sådan anvendelse, medmindre Kommissionen har vedtaget sådanne grænser, eller det ved ovennævnte forordning er blevet fastsat, at sådanne grænser ikke er nødvendige.
En vare i form af creme, der er pakket til detailsalg i en plastikkrukke med et indhold på 227 g. Varen består af vand, fedtsyreester, dimethicon, vegetabilsk olie, emulgator, glycerin, aromaer, konserveringsmidler, fortykkelsesmidler og farvestoffer. Emballeringen af varen kan ikke betragtes som emballage af den art, der anvendes til detailsalg af hudplejeprodukter, eftersom varen hovedsageligt er beregnet til anvendelse til sanselig massage og stimulering.

3307 90 00
Medetomidin

IUPAC-navn: (RS)-4-[1-(2,3-dimethylphenyl)ethyl]-1H-imidazol EF-nr.: foreligger ikke CAS-nr.: 86347-14-0

99,5 % w/w. Medetomidin fremstilles som en racemisk blanding af R- og S-enantiomerer: dexmedetomidin og levomedetomidin.

1. januar 2016

31. december 2022

21
(7)

Med hensyn til anvendelse i produkttype 4 blev der i vurderingen ikke taget højde for, at biocidholdige produkter, der indeholder hydrogenperoxid, kan indgå i materialer og genstande bestemt til direkte eller indirekte kontakt med fødevarer, jf. Europa-Parlamentets og Rådets forordning (EF) nr. 1935/2004 (5). For sådanne materialer kan det kræves, at der fastsættes specifikke grænser for migration over i fødevarer, jf. artikel 5, stk. 1, litra e), i forordning (EF) nr. 1935/2004. Godkendelsen bør derfor ikke omfatte en sådan anvendelse, medmindre Kommissionen har vedtaget sådanne grænser, eller det ved ovennævnte forordning er blevet fastsat, at sådanne grænser ikke er nødvendige.
Propiconazol

IUPAC-navn: 1-[[2-(2,4-dichlorphenyl)-4-propyl-1,3-dioxolan-2-yl]methyl]-1H-1,2,4-triazol EF-nr.: 262-104-4 CAS-nr.: 60207-90-1

960 g/kg

1. december 2016

30. november 2026

7
(5)

Det fremgår af udtalelsen, at de biocidholdige produkter, der anvendes til produkttype 10, og som indeholder Pythium oligandrum stamme M1, kan forventes at opfylde kravene i artikel 19, stk. 1, litra b), i forordning (EU) nr. 528/2012, forudsat at visse betingelser vedrørende deres anvendelse er opfyldt.
(23)

I overensstemmelse med artikel 108, stk. 1, i TEUF er Kommissionen forpligtet til sammen med medlemsstaterne at føre løbende tilsyn med alle eksisterende støtteordninger. Med henblik herpå og for at sikre størst mulig gennemsigtighed og passende kontrol bør Kommissionen sørge for, at der indføres et pålideligt system til registrering og lagring af oplysninger om anvendelse af Kommissionens forordninger, som alle medlemsstater har adgang til, og for, at den modtager alle de oplysninger fra medlemsstaterne om udbetaling af støtte, der er fritaget for underretning, som er nødvendige for at opfylde denne forpligtelse, og som kan drøftes og evalueres sammen med medlemsstaterne i Det Rådgivende Udvalg for Statsstøtte. I denne forbindelse er det desuden hensigtsmæssigt, at Kommissionen kan anmode om at få adgang til oplysninger, der er nødvendige for at sikre et effektivt tilsyn.
(4)

På baggrund af denne situation og for at give mulighed for gennemførelse af alle de godkendte arbejdsprogrammer er det nødvendigt at fastsætte bestemmelse om en fravigelse af artikel 3, stk. 2, i gennemførelsesforordning (EU) nr. 615/2014 for at gøre Grækenland i stand til at betale første rate senest den 15. oktober 2015.
Et produkt i pulverform, der er pakket i plastikæsker til detailsalg indeholdende 300 g. Den anbefalede daglige dosis (10 g) indeholder (i milligram): — aminosyrer (blanding af arginin og citrullin) 5 200 — vitamin C (i form af ascorbinsyre) 500 — L-taurin 300 — vitamin E (i form af D-alpha-tocopherylacetat) 90 — alfa-liponsyre 10 — folsyre 0,4 — citronmelisse 50 — calcium (i form af CaCO3) 66 Produktet indeholder desuden citronsyre, sucralose og siliciumdioxid i små mængder. Ifølge etiketten anvendes produktet som et kosttilskud med henblik på pleje af kroppen og livslang velbefindende. Den anbefalede daglige dosis, der er angivet på etiketten, er 10 g (to skefulde).

2106 90 92
(7)

Ved Kommissionens gennemførelsesforordning (EU) nr. 871/2014 (10) og Kommissionens gennemførelsesforordning (EU) nr. 1360/2014 (11) fastsattes nedsættelser af fiskekvoterne for visse lande og arter for 2014. For nogle medlemsstaters vedkommende var nedsættelserne for nogle arter imidlertid større end deres respektive kvoter for 2014 og kunne derfor ikke foretages i deres helhed det pågældende år. For at sikre, at hele mængden for de pågældende bestande bliver fratrukket i sådanne tilfælde, bør de resterende mængder medregnes ved fastsættelsen af nedsættelserne af 2015-kvoterne og efter omstændighederne efterfølgende kvoter.
En artikel (et såkaldt »moppehoved«) bestående af tekstilsnore, som er fastgjort til et mellemstykke med gevind, der har til formål at forbinde artiklen med et skaft. (Se fotografiet) (1)

9603 90 99
10.

Serhii Petrovych Kliuiev (Сергiй Петрович Клюєв), Serhiy Petrovych Klyuyev

født den 19. august 1969, bror til Andrii Kliuiev, forretningsmand

Person, som de ukrainske myndigheder har gjort til genstand for en straffesag for at misbruge offentlige midler eller aktiver. Person med tilknytning til en udpeget person (Andrii Petrovych Kliuiev), som de ukrainske myndigheder har gjort til genstand for en straffesag for uretmæssig tilegnelse af offentlige midler eller aktiver.
Folpet

IUPAC-navn: N-(trichlormethylthio)phthalimid EF-nr.: 205-088-6 CAS-nr.: 133-07-3

940 μg/kg

1. oktober 2016

30. september 2026

7
Folpet

IUPAC-navn: N-(Trichlormethylthio)phthalimid EF-nr.: 205-088-6 CAS-nr.: 133-07-3

940 g/kg

1. januar 2016

31. december 2025

6